**Тема:** Ат – эрjине мал.

**Амадулары:**

1. Ат- кижиниҥ эрjине малы деп билип алар.
2. Аттыҥ jепселин билерин кöрöр.
3. Куучын-эрмекти таскадар.

**Тузаланар аргазы:** Аттыҥ тибирти ле киштеген табыш, аттардын jуругы (И.Ортонулов «Кара – Тааjы кыс», «Аҥчы», «Маадай Кара», «Аргымак», jуруктар – Аттыҥ jепсели, балдардыҥ эдими, Аргымай Кульджинниҥ портреди, балдардыҥ jуруктарыныҥ выставказы, компьютер.

***Öдöр аайы:***

Доскодо эпиграф:

*«Тÿште болзо – канадым,*

*Тÿнде болзо – нöкöрим»*

1. Магнитофондо аттыҥ тибирти ле киштегени угулат.

- Слер нени уктыгар? Урокто не керегинде куучындажарыс?

2. Уроктыҥ темазын кычырар***. «Ат – эрjине мал»***

-Кандый сöс jарт эмес?(эрjине)

-сöзликке бичиир.

Ӱредÿчи: Эҥ ле jуук , кару, баалу, сÿÿген немени эрjине деп айдар. Алтай албаты атты эдине деп айтканыла оны канча кире баалап, байлап, карузып, сÿÿп турганын кöргÿзет.

3.(Ат болуп кийинген бала ) айдынат:

Кÿмÿш ÿйген суксын деп,

Кудай мени алкаган.

Кижиге нöкöр болзын деп,

Теҥеридеҥ jерге аткарган.

1. Аттыҥ jÿрÿми ле кижиниҥ jÿрÿми озогыдаҥ бери колбулу. Озогы тушта баатырлар атту албатызын корыган.

(Jуруктар кöргузер: «Маадай Кара», «Кара – Тааjы кыс» )

1. Ÿренчик: Б.Укачин

Сен – менҥ эjинем,

Эр бойымныҥ эркиним,

Кайран мениҥ Ак-Бором

Канадым болгон Ак-Бором.

Ак-Бором, сен мениҥ кудайым,

Сен мениҥ куучыным,

Эҥ артык сöзим,

Экинчиде –кöзим.

1. Доскодо кожоҥныҥ сöстöрин кычырар.

«Тÿште болзо – канадым,

Тÿнде болзо – нöкöрим».

1. Ÿренчик куучындайт:

Ээзи тÿнде аза берзе, аттыҥ тискинин бош салып ийер. Ат бойы ла айлын кöстöп jедип келер.

1. Кÿÿни угуп, сöстöрин jартап беригер.

Кожоҥды кожоҥдор. Сöстöри Ч.Енчиновтыҥ, кÿÿзи албатызыныҥ.

1. **Jурукла иш.** «Аҥчы», «Охотник»

Ӱредÿчи: Озогыдаҥ бери бистин алтай улус аҥдап азыранган. Ат кандый иш бÿдÿрет, айдып берер.

(öлöҥ тартат, бугул, одын тартат, абра jегет, чанак jегет. jорыктап jат, кыра сÿрет, аҥдап, кузуктап jат)

1. Ÿренчик куучындайт: Алдынаҥ бери алтай улус балдарын огоштоҥ ло ала атка миндирип ÿреткен. 6-7 jаштуда балдар бойлоры jортуп jат. 8-9 jаштуда мал кабырып jат. Бу балдар эмдик мал ÿреер. Эмдикчи кижи бöкö эр болор.

(jурук «Аргымак»)

1. Ÿренчик :

Аргымактар киштежип,

Ак таҥдарла сунгулайт,

Ай кеберлÿ баатырлар

Армакчылар чачкылайт.

1. Ÿренчик : Алтай кижиниҥ эjине малы байлу. Кандый да jаман ат болзо, ныҥ бажына согорго jарабас. Ÿй улус аттыҥ jепселин алтай базарга jарабас.Jаан ажулар ашса, минген адыныҥ куйругыныҥ кылын ÿзÿп алала, кыйра буулаар.
2. Ӱредÿчи: Озогы алтай укту аттар jабыс сынду, кайыр кырларла jорыктар, чыдамкай болгон. Алтай коjойым Аргымай Кульджин (Слайд. Портедин кöргÿзер)Кор-Кобы jуртта чыккан кижи öскö укту аттар азыраар деп сананган. Ол Петербург(Слайд) барып, Николай каанга барган. Николай каан оны граф Воронцовко ийген. Аргымый Воронцовтоҥ ÿч айгыр садып алган. 1 – араб укту, 2- английский укту аттар.(Слайд.) Алтайга экелип, jараш аттар öскÿрген. (Слайд. фотоjуруктар – укту аттар). Бу аттар jарыштарда туружат. (Слайд. Эл ойынныҥ jарыштарын кöргÿзер. ) Аттар бистиҥ канадыс болот.
3. Ÿренчик : Кулjа уулы Аргымай

Ас калык ортодозында öскöн.

Jе ол туулар тÿбинде бÿткен,

Мÿркÿттер оны ийдеге ÿреткен.

Булуттар оны учушка таскаткан

Мöҥкÿлик тоштыҥ jаркыны

Кöзине оныҥ чарчалган.

Шоркыраган сууныҥ кожоҥы

Кöксине оныҥ торгулган.

1. Билгенин бириктире айдар.

Нöкöр болгон, канат болгон эрjинебис керегинде нени билерин кöргузип ийектер.

1. **Маргаан-конкурс.**

2 команда туружат.

1-кы команда – «Чакы»

*Девиз:* *Айылдап келигер,*

*Чакыга ат буулагар*.

2-чи команда – «Ӱзеҥи»

*Девиз:* *Ӱзеҥиге бек теберис,*

*Jыгылбаска албаданарыс.*

Командалар бой-бойына сый берип jат.

Ÿйген – (тискинди бек тудыгар, аза бердигер)

Токым – (арый берзигер, амырап алыгар)

***Ченелтелер.***- 5 баллдаҥ берер.

***1-кы ченелте.*** *Ат керегинде ÿлгер айдыгар.*

1-кы команда: А.Адаров

Алтын jалду Ак-Боро

Адам минген ат

Мен де минзем кööркий

Jобош амырап турат.

Чу, дезем баспас

Куйругыла шыманар.

Конфет берзем.

Айса, ол учуп чыгар.

2-чи команда : Б.Укачин.

Аргымак.

Ай билдирлÿ кеп-сÿрин

Алтайлар табылган чöрчöктö

Эрдиҥ узу jÿрек тÿбинеҥ

Эjине табылган – сен чöкöбö!

Аргымак!

Сениҥ оттый , октый маныҥ

Бийик jеримде jиит ле эрчимдÿ.

Jе качан да ÿзÿлбес манын

Албатым, Алтайым сени ундыбас!

***2-чи ченелте.*** *Jуруктан кöрÿп, ээрдиҥ jепселин бичиир*.

(эки команда экилези)

***3 –чи ченелте.*** *Алкыштар айдар.*

1-кы команда:

Конырjыла öлöҥди

Коштоп jизеҥ, кулуным!

Армакчыла чармадап,

Адымды минип аларым.

Алтайымды керий jортып,

Аҥдап –куштап jурерим.

2-чи команда:

Аргымак укту кулуным,

Аржан суудаҥ амзазаҥ,ак тöбöлÿ кулуным

Ат болорын чыдазан.

***4-чи ченелте.*** *Сурактарга каруу берер.*

1-кы команда: Кöндÿрге дегени не?

2-чи команда: Куйушкан дегени не?

***5-чи ченелте.*** *Табышкактар табыгар.*

1-кы команда: Теҥериниҥ уулы

Темир саҥыт чайнайт. (сулук)

2-чи команда: Сууга кирзе – муҥ

Суунаҥ чыкса – бир. (аттыҥ куйругы).

1. Кандый команда jенгенин айдар.

Ÿренчик . (Аттыҥ айдынганы)

Алтай кижиге азык болуп.

Аскан казанына кайнагам,

Jе тÿҥей ле мен кижиге-

Кижидеҥ артык нöкöри.

Jолына, оныҥ ижине-

Jыгылгам, jыгыларым кöҥкöрö!

1. «Ак боробыс семисте» деп кожоҥды ончозы кожоҥдоп jат.
2. Балдардыҥ jуруктарынаҥ выставказын кöрöр.
3. Ÿредÿчи: мынайып бÿгÿгни туштажу божоды. Онгчогорго jаан быйан!